Ilmoittautumalla tapahtumaan tai ostamalla Svenska Klubbenin tuotteita, sitoudut alla oleviin ehtoihin:

# Ilmoittautumisehdot

**1§** Ilmoittautuminen tai tilaus on sitova, ellei muuta tietoa ole annettu.

**2§** Jos ilmoittautumisen tai tilauksen perumiseen on mahdollisuus, pitää perumisesta ottaa yhteyttä tapahtumavastaavaan tai muuhun asiasta vastuussa olevaan hallituksen nimeämään henkilöön välittömästi asian käydessä ilmi, kuitenkin viimeistään ilmoitettuun määräaikaan mennessä.

**3§** Sitovasta ilmoittautumisesta tai tilauksesta syntyy maksuvelvollisuus.

# Maksaminen

**4§** Tapahtumaan pääsyn tai ostetun tuotteen vastaanottamisen edellytyksenä on etukäteen suoritettu maksu. Jos tieto maksusta ei ole vielä siirtynyt järjestäjälle, voi suoritetun maksun todistaa omalla verkkopankillaan.

**5§** Jos maksua ei ole suoritettu viimeistään 14 vuorokauden kuluessa eräpäivästä, lähetetään ensimmäinen maksumuistutus.

**6§** Jos maksua ei ole suoritettu 28 vuorokauden kuluessa eräpäivästä, lähetetään toinen maksumuistutus ja maksamattoman laskun loppusummaan lisätään 5 euron maksumuistutuslisä.

**7§** Jos maksuja on maksamatta yli 30 euron edestä, tapahtumiin ei voi osallistua tai uusia tuotteita tilata ennen aiempien velkojen maksamista. Tapahtumiin ilmoittautuminen on kuitenkin mahdollista, mutta velat on suoritettava ennen osallistumista.

**8§** Sopiaksesi muusta maksuaikataulusta, ota yhteyttä talousvastaavaan.

**9§** Tiedon omista maksamattomista laskuista saa ottamalla yhteyttä talousvastaavaan.